הוועדה המיוחדת להתמודדות עם סמים ואלכוהול, כנסת 23, פרוטוקול מספר 31, 2020-11-25 09:33

מיכל וונש: בוקר טוב לכולם.

מיכל וונש: אני פותחת את ישיבת הוועדה המיוחדת להתמודדות עם סמול ואלכוהול.

מיכל וונש: על סדר היום מסיבות טבע, דיון מעקב מיום 8 בספטמבר 2020.

מיכל וונש: תודה שהצטרפתם לדיון מעקב שהיה לנו בנושא מסיבות הטבע כדי לברר כיצד התקדם הנושא.

מיכל וונש: לצערנו, כפי שכבר דנו בדיון הקודם, עדים בשנים האחרונות ללא מעט מקרים בהם צעירים נפגעים בגוף או בנפש במסיבות טבע, בעיקר במסגרת מסיבות לא חוקיות כפי שדנו בדיון הקודם.

מיכל וונש: התכנסנו כאן היום כדי לבצע מעקב על הנושא ולראות הוא התקדם.

מיכל וונש: אני אומר שאנחנו יודעים שבתקופת משבר הקורונה על כל השלכותיה התופעה אולי אף מאתגרת יותר כיוון שאין דבר כזה כמעט מסיבה שאפשר לעשות באופן חוקי אלא אם כן המגבלות הן במספרים שאי אפשר לקבל עליהן רישיון, כך שאין דבר כזה חוקי.

מיכל וונש: אכן לפני ארבעה ימים התקיימו שתי מסיבות טבע בירושלים, לפני שבוע ליד מודיעין ובגוש עציון, לפני שלושה שבועות בקיסריה ובשומרון והרשימה עוד ארוכה.

מיכל וונש: המסיבות ממשיכות עם או בלי קורונה ואנחנו לא יכולים להרשות לעצמנו להיות מחוץ לזירה הזאת.

מיכל וונש: אסור הזאת לחכות לאסון הבא ואנחנו צריכים למצוא את הדרכים להסדיר את הנושא על כל האתגרים שבו, להכיר בכך שהמציאות הזו ממשיכה לאתגר אותנו ולוודא שבמקומות האלה יש מודעות, יש מרחב בטוח ויש עזרה ראשונה.

מיכל וונש: לא אחת נאמר בדיון הקודם שאם המסיבות היו מוסדרות, הילדים היו חוזרים הביתה בשלום.

מיכל וונש: על כל המורכבות של זה צריך למצוא ולקדם את השיח כיצד מייצרים את האפשרויות הללו.

מיכל וונש: תקופת הקורונה רק מעצימה ומחדדת.

מיכל וונש: היא לא המציאה שום דבר, אלא היא רק מציפה את האתגרים שלנו.

מיכל וונש: לצדה גם ההזדמנויות הרבות שאם נשכיל לזהות ולמצות – ואתם שומעים כל פעם את הדחיפות שבקול שלי, אבל ממש מתוך תחושת חירום שיש עלינו אחריות גדולה – את ההזדמנויות הללו שאגב, מסדירות את הנושאים לא רק לתקופת קורונה אלא אולי גם לתוכניות ארוכות טווח שמאפשרות לנו לייצר מנגנון הוליסטים ומתכללים של האתגרים שעולים כאן כמעט בכל דיון.

מיכל וונש: אנחנו גם יודעים שלצד המשבר הכלכלי והבריאותי, המשבר החברתי-נפשי עליו אנחנו מדברים מוביל לצורך הזה למצוא פורקן ושחרור בתקופה הזאת, בטח ובטח אצל בני הנוער.

מיכל וונש: הרבה מאוד אינם משתפים את הוריהם והאחריות היא גדולה לשוחח על הנושא הזה שכמובן זה לא מגזר ולא גילי, והוא ממש מאתגר את כולנו.

מיכל וונש: לטובת מי שהיה ואינו זוכר או מי שלא היה, מסקנות מהדיון הקודם.

מיכל וונש: נוכח העובדה כי מאז 2018 ועד קיום הדיון שקיימנו ב-8 בספטמבר לא הוקמה ועדה בין-משרדית, הוועדה פנתה למשרד לחיזוק קהילתי ברשות השרה אורלי לוי אבקסיס בבקשה לכנס את השולחן העגול ולדון בהעלאת המודעות, מיפוי החסמים ובצעדים האופרטיביים לטיפול בנושא.

מיכל וונש: הוועדה ביקשה מהמחלקה לטיפול בהתמכרויות משרד הבריאות לפעול להגברת המודעות של המשתתפים במסיבות ובקרב הציבור על גילוי אחריות וטיפול בזמן אמת כשהם עדים למקרים מאתגרים או מסוכנים.

מיכל וונש: בנוסף ביקשה הוועדה ממשרד הבריאות לקדם יבוא של הערכות שדיברנו עליהם לבדיקות החומרים ולקבוע קווי הדרכות לערכות הבדיקה הללו שינחו מה צריך לבדוק ואיזה חומרים יש לזהות.

מיכל וונש: הוועדה המליצה לבחון מה נדרש לעשות כדי להפוך את נוכחות נציגי פורום המרחבים הבטוחים ואת נוכחות הגורמים הרפואיים המאושרים להיות גורמים רפואיים למשהו שטעון רישוי מטעם המפיקים של המסיבות.

מיכל וונש: אני אשמח אם המשרד לקידום קהילתי יציג את ההתקדמות כפי ששוחחנו עליה בישיבה הראשונה, האם המשטרה השתתפה בשולחן העגול, אם דנתם בנוהל של מסיבות הטבע וכולי.

מיכל וונש: בבקשה, מהמשרד לחיזוק וקידום קהילתי נמצאת אתנו טלי יוגב, ראש אגף בכיר טיפול ושיקום.

מיכל וונש: בוקר טוב לך.

טלי יוגב: בוקר טוב.

טלי יוגב: אני רוצה לדווח שבעקבות הדיון שהיה, קיימנו ב-1 באוקטובר מפגש רב משתתפים.

טלי יוגב: אני חושבת שהיינו שם 30 ומשהו אנשים.

טלי יוגב: במפגש הזה השתתפו גם משרדי הממשלה, גם נציגי ארגונים וגם אקדמיה.

טלי יוגב: התחלנו את הדיון עם שתי הרצאות, אחת העבירה לנו מעיין שנקר מ-עלם שנמצאת כאן אתנו בדיון עכשיו שדיברה על הניסיון של עלם ועל מה הם רואים במה שקורה בארץ.

טלי יוגב: דוקטור יונתן פרידמן מבית החולים לב השרון הציג את מה שקורה בארץ ודיבר על איזה מענים ניתנים בעולם בתחום הזה.

טלי יוגב: אחר כך נערך אצלנו דיון של המשתתפים בוועדה.

טלי יוגב: ניסינו לראות אם אנחנו מסוגלים תוך כדי הדיון לאסוף נתונים ברמת דאתה אבל זה היה מאוד מורכב וזה יצטרך להיעשות בהמשך.

טלי יוגב: נערך דיון פתוח ובסוף הדיון דובר על הקמת צוותי עבודה שיהיו ספציפיים לנושאים שעלו ואני אקריא לכם את צוותי עבודה שעל ההקמה שלהם הוחלט.

טלי יוגב: המשתתפים כבר השתבצו לתוכן.

טלי יוגב: יש ראשי צוותים לכל אחד מהצוותים האלה ויתחילו דיונים ספציפיים.

טלי יוגב: צוות אחד יתעסק בנושא מדיניות.

טלי יוגב: הוא צריך להציע נהלים, תקנות ומנגנוני פיקוח כולל זיהוי של מעגלים של שותפים ודרכי תיאום.

טלי יוגב: העברת מידע, תנאי בטיחות, הפקת לקחים אחרי אסון, בקרה על יישום החלטות ועוד.

טלי יוגב: הצוות השני צריך לעסוק בסטנדרטים שנדרשים במתחמי התערבות וסיוע בתוך המסיבות עצמן, כולל הנושא של הסיוע הרפואי שהזכרתי אותו עכשיו.

טלי יוגב: עמדות של בדיקה, של זיהוי, נוהלי פינוי ועוד דברים ככל שיעלו.

טלי יוגב: הצוות השלישי יעסוק במניעה, בהסברה ובחלופות כמו למשל מסיבות נוספות.

טלי יוגב: יעסוק איך משפיעים על הבחירות של הצעירים שמגיעים למסיבות, האם להשתמש, במה להשתמש, איך לעשות שימוש בטוח.

טלי יוגב: הצוות הרביעי יעסוק בהכשרות שנדרשות לצוותים גם לנושא של חינוך ומניעה, גם לנושא של צוותים טיפוליים של עובדים סוציאליים, פסיכולוגים, צוותי רפואה ובריאות הנפש, והנושא של אכיפה.

טלי יוגב: הצוות החמישי יעסוק בנושא של מידע ונתונים מתוקפים.

טלי יוגב: יחליטו על דרכי מיפוי, על מדדים, בניות של מסדי נתונים, כלי הערכה ומחקר.

טלי יוגב: מבחינתנו אנחנו צריכים להתחיל לעבוד ואני מאוד מקווה שבפעם הבאה שהוועדה תשב, כבר נוכל לדווח לפחות על דברים שכבר קורים בתוך ועדות המשנה.

מיכל וונש: תודה רבה טלי.

מיכל וונש: כמובן שנשמח מאוד לקבל, אם יש צפי של זמנים, מתי הצוותים האלה מתחילים לעבוד, מה הצפי מבחינת ההמלצות שלהם.

מיכל וונש: אני אשאל שתי שאלות נוספות.

מיכל וונש: האם יש איזושהי היערכות מיוחדת דווקא לתקופה הזאת עד להגשת מסקנות עבודת הצוותים, דווקא לתקופת הקורונה, כיוון שאנחנו מזהים את העלייה בהשתתפות במסיבות הללו שכולן לא יכולות להיות חוקיות.

מיכל וונש: האם יש לנו איזשהו מנגנון שכבר יכול להנגיש את מה שאנחנו יודעים לבני הנוער?

מיכל וונש: אפילו באמצעות כלים שכבר קיימים.

מיכל וונש: השאלה השנייה היא האם אחד מהצוותים הללו ידע להעריך, וכמובן גם לשריין לאחר מכן, מה העלויות הנלוות לכל העבודה המתכללת הזאת.

מיכל וונש: אני חושבת שללא זה, בסופו של דבר יוגש דוח חשוב, סקירה משמעותית ואנחנו נהיה חייבים להידרש לנושא התקציבי.

טלי יוגב: אני אתחיל דווקא עם החלק השני כי הוא יותר פשוט.

טלי יוגב: כל צוות כזה בסופו של דבר יצטרך לומר בצמוד להמלצות שהוא ממליץ האם נדרשים לכך משאבים נוספים או לא.

מיכל וונש: מצוין.

טלי יוגב: לגבי מה קורה היום.

טלי יוגב: אני לא איש בשורות בעניין הזה ברמה של איזושהי עבודה ממשלתית מתכללת.

טלי יוגב: אני מניחה שגם הגופים ידברו כאן וכל אחד יציג את מה הוא עושה ספציפית עכשיו.

טלי יוגב: אנחנו כן מנסים לאתר כאן איזושהי פלטפורמה שונה שעד שהיא לא תקום ולא תקרה, זה לא משהו שניתן לעשות בערך וחלק אלא מה שקורה, הוא שימשיך להיות.

מיכל וונש: השולחן עגול לא ייצר איזשהו מענה חירומי עד שתתבצע עבודת העומק.

מיכל וונש: בעצם לא דנתם בזה במהלך הדיונים של השולחן העגול.

טלי יוגב: לא.

טלי יוגב: ראינו מה קיים היום.

טלי יוגב: לא התקבלה החלטה שאנחנו הולכים לייצר איזה שהם מענים שהם מענים אד-הוק כיוון ששוב אני אומרת, הנושא המורכב כאן הוא באמת הנושא של הנהלים ושל העברת המידע בין הגופים, ועד שזה לא יהיה, צוות מדיניות יצטרך לפתור את זה, אנחנו נשארים עם אותן בעיות שקיימות גם היום.

טלי יוגב: העבודה כאן באמת אמורה לפתוח את החסמים שקיימים היום ברמה של ההתנהלות של כל הגופים מסביב.

טלי יוגב: אני כן רוצה לציין משהו שלא ציינתי קודם.

טלי יוגב: בדיון הקודם התחיל נציג המשטרה אבל הוא לא נשאר עד הסוף.

טלי יוגב: הייתה פנייה של ראש הרשות גם למשטרה, גם לכיבוי אש וגם למד"א להצטרף לצוותים האלה כי הנוכחות שלהם היא קריטית.

מיכל וונש: נכון.

מיכל וונש: אולי בקשה אחרונה.

מיכל וונש: אם ניתן יהיה לתת לנו איזשהו צפי של מועדים.

מיכל וונש: אם אין לך אותם עכשיו, זה בסדר, אבל לייצר איזשהו מנגנון מועדים שנדע לעקוב כדי שאולי נקבע גם דיון מעקב.

מיכל וונש: גם אם יש עדכון שוטף שכדאי שהוועדה תהיה מודעות לו מבחינת הסרת חסמים שאתם מזהים, אפילו חסמים חקיקתיים שמתגלים תוך כדי עבודת הצוותים, כדי שלא נמתין לכל המסקנות.

מיכל וונש: אם למשל עבודת המדיניות חושפת חסמים חקיקתיים שצריך כבר אולי לאפשר או להתחיל לעבוד עליהם מתוך הכנסת, אני כמובן אשמח שזה יונגש לוועדה מבעוד מועד.

טלי יוגב: בסדר גמור.

טלי יוגב: גם לגבי לו"ז וגם לגבי זה, בסדר גמור.

מיכל וונש: תודה רבה, טלי.

מיכל וונש: נמצאת אתנו דוקטור פאולה רושקה משרד הבריאות.

מיכל וונש: אם יש למשרד הבריאות להוסיף משהו בהקשר הזה של הצוות הבין-משרדי או כל דבר אחר שלא עלה עד כה והוא חשוב מבחינת החומרים שייבדקו וכולי.

מיכל וונש: בוקר טוב.

פאולה רושקה: שלום רב.

פאולה רושקה: קודם כל אני אומר שאנחנו שותפים לאותם השולחנות העגולים שטלי דיברה עליהם.

פאולה רושקה: אני יצרתי קשר עם גם נציגי עלם כדי שנתחיל לייצר חומרים להכשרות של צוותים, גם של חדרי מיון, גם של מד"א, כדי שנוכל להרחיב את הידע על המשברים הפסיכדליים ועל הבעיות המיוחדות שקשורות בזה.

פאולה רושקה: לגבי ערכות, יש איזה קשר וקיבלתי חומרים כיצד אפשר לראות את הערכות שקיימות בחוץ לארץ ואנחנו יושבים בימים אלה עם הצוותים של האכיפה במשרד ועוד צוותים, אנשים רלוונטיים כדי לראות איך אנחנו יכולים כן להזמין ומה כדאי להזמין.

פאולה רושקה: ברור שצריך קודם הסדרה שהדבר הזה מתקבל על הדעת, שיש איזו הסדרת מדיניות כללית כדי שלא ניצור בעיות לפיהן כביכול אנחנו מעודדים שימוש.

פאולה רושקה: בתוך השולחנות העגולים צריך להיות משהו של מדיניות מקובלת על כל המשרדים.

פאולה רושקה: לגבי איסוף נתונים.

פאולה רושקה: אנחנו מנסים לפנות גם לחדרי מיון וגם לחדרי מיון פסיכיאטריים כדי לנסות לקבל נתונים אם היו אנשים בשנתיים האחרונות שהגיעו מתוך משבר פסיכדלי כדי שנוכל לדעת קצת על היקף התופעות.

מיכל וונש: זה חשוב מאוד.

מיכל וונש: אנחנו כבר מייצרים את זה במטרה שנייצר את בסיס הנתונים הזה והוא ימשיך להתעדכן כל העת?

מיכל וונש: זה כבר נוצר בצורה כזאת שהוא יאפשר המשך מעקב על התופעה?

מיכל וונש: שלא נעשה את זה נקודתי ורק חד פעמית.

פאולה רושקה: זה ברור כי אחרת זה יהיה משהו חד פעמי.

מיכל וונש: בדיוק.

מיכל וונש: אנחנו נמתין גם לעדכון הזה של עבודת משרד הבריאות.

מיכל וונש: כמובן שזה קשור בלוח הזמנים שנמתין לקבל אותו כדי לדעת מתי וכיצד לעקוב.

מיכל וונש: המשרד לביטחון פנים, טל בסון ואחר כך נעבור לחיים תמם.

מיכל וונש: מאוד נשמח לדעת אם וכיצד ניתן לשלב אתכם בעבודה החשובה הזאת של הצוות הבין-משרדי.

טל בסון: אני מהמשטרה, תובעת רישוי ארצית.

טל בסון: הייתי נוכחת גם בדיון הקודם של הוועדה.

טל בסון: אני כן שותפה לאמירה שלך בתחילת הדברים שאכן אנחנו רואים עלייה במסיבות הטבע הלא חוקיות.

טל בסון: מאחר וזה סוג של אירוע אסור על פי תקנות הקורונה, אנחנו רואים מסיבות, אמנם הן בהיקפים קטנים עם מספר משתתפים ברמה של מאות, אבל אנחנו כן נותנים דגש לעניין.

טל בסון: אנחנו מגיעים מיד למקום ונותנים דוחות קורונה, תופסים את ציוד ההגברה ומפנים את המסיבה.

טל בסון: במקרים המתאימים, ריבוי אירועים שהיו לנו בצפון ובדרום, נפתחו תיקי חקירה כנגד המארגנים במקרים המתאימים.

טל בסון: אנחנו נותנים לזה דגש, במיוחד בתקופה הזאת כאשר יש עלייה משום שהמקומות האלה באופן טבעי לא יכולים לעבוד ברישיון וזאת איזושהי דרך לקיים אירועים מתחת לרדאר.

מיכל וונש: את יודעת לומר לי לגבי ההשתתפות שלכם בשולחן העגול וגם בצוותים הרלוונטיים?

מיכל וונש: הצוותים הרלוונטיים שיוצאים לעבודה לפי לוח זמנים שיועבר אלינו, את יודעת לומר לי אם תוכלו להשתתף.

מיכל וונש: אני חושבת שהקול שלכם סביב השולחנות האלו מאוד מאוד חשוב וחשוב בכל העבודה הבין-משרדית כדי שיהיה את כל הרצף.

מיכל וונש: אני מבינה שיש עם זה איזשהו אתגר.

טל בסון: אני אוכל לבדוק את העמדה וכמובן מי הנציג שייבחר להשתתף בוועדה.

טל בסון: אני לא רואה שתהיה מניעה.

טל בסון: אני רואה את זה כדבר מתבקש.

טל בסון: אנחנו נהיה חלק מהתהליך כי רק בשילוב זרועות אנחנו יכולים להגיע למיגור התופעה.

טל בסון: אני אבדוק מי הגורם שיהיה הנציג ואני אעדכן.

מיכל וונש: אני מאוד אודה לעדכון.

מיכל וונש: את תוכלי להיות בקשר ישיר עם טלי יוגב ויחד תחליטו באיזה מהצוותים יהיה מי מהגורמים כדי להבין מה הם הצרכים של כל אחד מצוותי העבודה כי אני מניחה שיש דרישותך שונות מכל אחד מהצוותים הללו מבחינת אנשי ידע.

מיכל וונש: תודה רבה.

מיכל וונש: מגן דוד אדום, בוקר טוב לרונן בשארי, מנהל אגף מבצעים.

מיכל וונש: בדיון הקודם דיברנו כמה חשוב שאתם תהיו בשטח.

רונן בשארי: בוקר טוב.

רונן בשארי: מעבר למה שאמרתי בדיון הקודם, אין לי הרבה מה להוסיף.

רונן בשארי: הופתעתי שהיו כאן איזה שהם שולחנות ואנחנו לא השתתפנו.

רונן בשארי: אני כבר מודיע לוועדה שאני מוכן להשתתף בכל ועדה שנדרשת ובכל שולחן עגול ולתת את האימפוט גם מהניסיון המצטבר וגם ככל שנדרש.

מיכל וונש: חסכת לי את השאלה.

מיכל וונש: אני ממש מבקשת שאכן בכל הצוותים שנבנו והשולחן העגול הכללי, תשתתפו ותיטלו חלק.

מיכל וונש: כמובן בסופו של דבר קולכם סביב השולחן מאוד חשוב.

מיכל וונש: כשאני מקבלת את לוח הזמנים של הצוותים שעובדים, אני רוצה לדעת שהנושאים האלה של ההשתתפות של המשטרה, של מגן דוד אדום, אין עם שום אתגר ואנחנו באמת מייצרים את העבודה בצורה הוליסטית ביותר מראש.

מיכל וונש: תודה רבה רונן.

מיכל וונש: נמצאת כאן עמותת עלם, מעיין שנקר, שאני יודעת שהעבירה את ההרצאה הראשונית או לפחות אחת מהן בנושא מזעור נזקים במסיבות ופסטיבלים בארץ ובעולם.

מיכל וונש: מאוד נשמח לפרספקטיבה שלך כדיון המשך.

מיכל וונש: היום אנחנו כבר יודעים שיהיו צוותי עבודה והשאלה היא האם יש משהו שחשוב שהוועדה תדע, שחשוב שצוותי העבודה האלה ישמעו ממך עוד לפני שהם יוצאים לדרך ונמצאים כאן האנשים שישתתפו בדיונים האלה.

מיכל וונש: מאוד נשמח לשמוע ממך, מהפרספקטיבה שלך, אם יש דברים נוספים שכדאי שנדע.

מעיין שנקר: אני רוצה לומר שבתקופה האחרונה, אני שומעת על המון מסיבות טבע שמתרחשות, לחלקן המשטרה מצליחה להגיע ולחלקן לא.

מעיין שנקר: אני רוצה לומר שאני חושבת שהמשטרה היא שחקן מאוד מאוד משמעותי שהיה חסר לי גם בשולחן העגול הקודם וגם בהחלטת הוועדות כי אני חושבת שבפועל המשטרה היא זו שמצליחה להגיע להרבה מאוד מסיבות שקורות בשטח ואופן העבודה של המשטרה עם מסיבות הטבע – בין אם סוגרים אותן ובין לוקחים את האנשים שנמצאים במסיבת הטבע וכרגע הם בהשפעת כל מיני חומרים – אם נותנים להם את הטיפול המיטיב, זה יכול לעזור להרבה מאוד חבר'ה בטיפול יותר טוב.

מעיין שנקר: אני חושבת שמאוד מאוד חשוב שהמשטרה תיקח חלק ותעזור לנו לייצר אופן עבודה יותר מיטיב עם מסיבות הטבע ובכלל אנשים שצורכים חומרים.

מעיין שנקר: נראה לי שבעבר כאשר המסיבות היו חוקיות או הכול היה הרבה יותר פתוח, היה אפשר להגיע בצורה יותר קלה לאנשים שצורכים חומרים.

מעיין שנקר: כרגע אני יודעת שהמון צריכה עברה, כמו שאמרתי בוועדות קודמות, למסגרת שהיא הרבה אינטימית ואני חושבת מאוד חשוב שגם נבין איך אפשר להגיע לאנשים האלה שצורכים בצורה יותר אינטימית ולתת להם דרכים להגן על עצמם.

מעיין שנקר: בנוסף אני רוצה לומר ספציפית לגבי חדרי המיון.

מעיין שנקר: כשאני ניסיתי להשיג נתונים כאלה ואחרים, אני ראיתי שאין בכלל שאלות כאלה.

מעיין שנקר: כלומר, הרופאים שמקבלים בחדרי מיון, זה בכלל לא משהו שהם מחפשים.

מעיין שנקר: לכן כמות הנתונים שהם יכולים להשיג על הדבר הזה היא אפסית.

מעיין שנקר: אני חושבת שחלק משמעותי מתוך גיבוש הנתונים הוא לבקש מהצוותים הרפואיים הוא לומר איך זה נראה ומה הם צריכים לשאול כאשר מגיעים אנשים כי הרבה פעמים השפעות של חומרים נראים כמו הרבה דברים אחרים, כמו פסיכוזה, התקפי חרדה ודברים נוספים.

מעיין שנקר: לפעמים השאלה הזאת של האם הייתה צריכת חומר או לא, לא נשאלת.

מיכל וונש: תודה על החידוד.

מיכל וונש: בהחלט אני אמתין לשמוע מטל שהמשטרה אכן תשתתף בשחקן משמעותי גם בתהליך העבודה הזה ובכל שולחן עגול שיעשה פולו-אפ אחרי צוותי העבודה הספציפיים.

מיכל וונש: את תחושת החירום אני מרגישה.

מיכל וונש: אני רק רוצה לשאול האם אתם משתתפים בצוות עבודה של המידע והנתונים המתוקפים.

מיכל וונש: זה מאוד מאוד חשוב.

מעיין שנקר: לנתונים, אנחנו נצטרף.

מעיין שנקר: כן.

מיכל וונש: האם יש מי מהצוותים הנוספים שאת חושבת שהניסיון שלכם מבחינת איסוף הנתונים, השאלות שצריך לשאול, האם את חושבת של-עלם יש תרומה משמעותית בצוותי עבודה אחרים שחשוב שתשמיעו את קולכם סביב השולחן?

מעיין שנקר: כן.

מעיין שנקר: גם אני וגם המנהל שלי, מר חורש שגם נמצא כאן, נמצאים בארבעה מתוך חמישה צוותים.

מיכל וונש: הוועדה כמובן תבקש להתעדכן גם בלוח הזמנים אבל גם במהות של ההמלצות של צוותי העבודה ואני מקווה שבאמת את הסוגיות שהעלית בפני פאולה, תעלו בדיון בשולחן העגול או בצוות הזה.

מיכל וונש: אני חושבת שזאת המטרה שתדונו לגבי איזה נתונם ייבדקו וכולי.

מיכל וונש: זו המטרה של הצוותים, כפי שאני מבינה אותה.

מיכל וונש: כמובן שהוועדה תרצה גם על זה דיווח ברגע שתגבשו המסקנות של כל אחד מצוותי העבודה.

מיכל וונש: אני שמחה לשמוע שאתם יושבים בארבעה צוותים מתוך החמישה.

מיכל וונש: תודה רבה, מעיין.

מיכל וונש: פורום המרחבים הבטוחים, שון לייקוב.

מיכל וונש: בוקר טוב.

שון לייקוב: בוקר טוב.

שון לייקוב: אני רוצה לברך על פגישת המעקב.

שון לייקוב: קצת עצוב לומר שזה חסר תקדים אבל לפחות בנושא הזה.

שון לייקוב: אני רוצה לברך על העבודה הרצינית והיסודית שעושה השולחן העגול והשאיפות של הצוותים.

שון לייקוב: הדבר שאני כן רוצה להוסיף – ואני חושב שמעיין אמרה את הכול - זה שכרגע יש חסם אחד עיקרי והוא חוסר ההכרה במזעור נזקים כגישה לגיטימית שכרגע פוגעת ומונעת הרבה מאוד עבודה.

שון לייקוב: למרות שזה לא ממש מתבטא בפועל, כאשר אנחנו קוראים אחרי ישיבת הוועדה הקודמת שלוקחים נהגי אמבולנס שעובדים במסיבות טבע לא חוקיות לחקירה, זה מקשה מאוד על העשייה בפועל.

שון לייקוב: אני חושב שזה חוסם הרבה מאמצים שגופים פרטיים וגם משרדי ממשלה היו יכולים לעשות.

שון לייקוב: אני תוהה אם זאת לא הוועדה הזאת או מי זה שצריך להחליט להכיר במזעור נזקים כגישה שמקובלת, האם צריך לחכות עד לתוצאות כל הצוותים בשולחן העגול או האם הוועדה הזאת יכולה להחליט על כך.

מיכל וונש: כשאתה אומר מזעור נזקים, אני חושבת שזה התהליך שאנחנו מנסים לעשות אותו תוך זיהוי החסמים הנוכחיים.

מיכל וונש: מה שלי נשמע, ותקן אותי אם אני טועה, החשיבות של המשטרה כחלק מהדיונים שנעשים כבר עכשיו, גם בשולחן העגול וגם בצוותי העבודה השונים.

מיכל וונש: לזה אנחנו מכוונים.

מיכל וונש: אם יונגשו לוועדה כמסקנות – אני מקווה מהר, לא עוד שנים או חודשים – שאומרות שצריך גם שינויים חקיקתיים, כפי שאמרתי, או אחרים, כמובן שהוועדה מוסמכת ויכולה מתוקף תפקידי גם כמחוקקת לפעול כך.

מיכל וונש: אבל לכך אני בעצם מחכה.

מיכל וונש: אנחנו במעגל של פעולות, ביצה ותרנגולת, ומהבחינה הזאת אני זקוקה שינגישו לי מה הם החסמים הללו שאתה מתייחס אליהם ולצרוך זה המשטרה חייבת להיות חלק מהדיון.

שון לייקוב: בפגישה הקודמת למשל דיברנו על הודעה לאנשים, לעודד אותם לפנות לאמבולנסים, אם יש בעיה.

שון לייקוב: אבל אף גורם לא יכול לומר שזה באמת המצב במדיניות.

שון לייקוב: יש דברים בסיסיים שעוד צריכים להשתחרר והאמירה הזאת הייתה יכולה לפתור הרבה מאוד מהבעיות.

מיכל וונש: אולי נעלה בחזרה את רונן ממגן דוד אדום כדי שאני אבין מה צריך לקרות, אם זה חסם אפשר להסיר אותו עוד לפני מסקנות הוועדה.

מיכל וונש: רונן, שמעת את השאלה שהעלה שון?

מיכל וונש: שון שאל האם בינתיים, או כחלק מההכרה בכך שצריך שמגן דוד אדום יוכלו להגיע ולא יידרשו אחר כך לתת על כך דין וחשבון שהם הגיעו למקום לא חוקי, מה צריך לקרות כדי להסיר את החסם הזה?

מיכל וונש: אני מבינה שנחקרו אמבולנסים שהגיעו.

רונן בשארי: לא.

רונן בשארי: ראיתי בצ'ט שמישהו כתב שאמבולנס פרטי נחקר.

רונן בשארי: בדרך כלל כשאנחנו מאבטחים אירוע כזה, אנחנו מתואמים עם משטרת ישראל, עם המארגן, ואני לא מכיר צוות אמבולנס שנחקר.

רונן בשארי: אני לא מכיר שצוות רפואי של מגן דוד אדום נעצר לחקירה.

מיכל וונש: אתה בעצם מחדד שמדובר באמבולנסים פרטיים.

רונן בשארי: בוודאי.

רונן בשארי: בסופו של דבר מגן דוד אדום עובד עם משטרת ישראל ואנחנו מתואמים.

רונן בשארי: כל דבר אחר שנעשה במסגרת פרטית, אין לי מושג.

מיכל וונש: אני אומר שכחלק ממסקנות הוועדה הראשונה, הדיון הראשון שקיימנו בנושא, שוחחנו על האתגר הזה של חברות פרטיות או אמבולנסים פרטיים, כפי שקראנו להם, והעדיפות שלנו היא שמגן דוד אדום הוא שיהיה מעורב כמי שיכול לתת את המענה הטוב ביותר, אם הבנתי נכון.

רונן בשארי: זה נכון.

רונן בשארי: אני רק אפתח צוהר לוועדה.

רונן בשארי: כאשר אמבולנס פרטי מאבטח, אם חס ושלום יש לו איזשהו פינוי, לא בהכרח הוא מפנה את הנפגע אלא הוא נשאר באירוע ואז מה שקורה, הוא מתקשר ל-101 ומזמין צוות מד"א.

רונן בשארי: זה מה שקרה במסיבות הטבע האחרונות והתוצאות ידועות.

מיכל וונש: הבנתי.

מיכל וונש: שון, ברשותך, אנחנו לא נעשה מעקף.

מיכל וונש: נרצה לעשות את העבודה ההוליסטית כפי שהיא.

מיכל וונש: אני מקווה בדחיפות אבל לעשות את העבודה ההוליסטית עם מגן דוד אדום די שנבטיח בסופו של דבר שהפינוי ייעשה בזמן ובדרך המיידית, כמובן גם הטיפול בשטח.

מיכל וונש: אני רוצה לשמוע משלומי ירוחם, הנהגת ההורים הארצית וחבר הנהגת הורים, את הפרספקטיבה של ההורים.

מיכל וונש: הקול שלכם חשוב מאוד כחלק מהדיון.

מיכל וונש: בוקר טוב.

שלומי ירוחם: בוקר טוב לכולם.

שלומי ירוחם: בוקר טוב לחברי הוועדה.

שלומי ירוחם: קודם כל אני מברך על הקמת ועדת המשנה.

שלומי ירוחם: אני חושב שזה דבר הכרחי במיוחד שהמשטרה ומד"א יהיו בתוך מעגל השיח הזה ובנוסף יהיו כל הגורמים הרלוונטיים, אם זה הנהגת ההורים הארצית ואם זאת מועצת התלמידים הארצית וארגוני ותנועות הנוער.

שלומי ירוחם: חשוב לי שמשרד הבריאות, משרד לקידום חברתי, משרד החינוך, ביטחון פנים ומד"א יביאו את כל הנתונים, לשבת ביחד ולקיים סיעור מוחות ולצאת במשהו שהוא משותף והוא בשפה אחידה לכולם.

שלומי ירוחם: מעבר לזה, כן הייתי משתמש בסיירת הורים שנמצאים בישובים השונים.

שלומי ירוחם: אנחנו ערים מה שקורה בתקופת הקורונה.

שלומי ירוחם: הנוער שלנו נמצא כל יום בערב מחוץ לבית ומאת

שלומי ירוחם: גר את עצמו בתופעות שליליות כאלה ואחרות.

שלומי ירוחם: לכן האיתור והניטור של הדברים יכול להקל ולסייע לכולם.

שלומי ירוחם: באמת חשוב ששיתוף הפעולה הזה יעבוד כמו מכונה משומנת, כך אני קורא לזה, והתשומות וההתגייסות של כולם תיתן לנו להבין בסופו של דבר שהתופעה גדולה יותר מכפי שאנחנו חושבים.

שלומי ירוחם: יש גם קטינים שמשתתפים במסיבות האלה.

שלומי ירוחם: אנחנו, ההורים, הנהגת ההורים הארצית, נתגייס לסייע לפעולות לכל הרשויות שצריכות אותנו, אם זה בהסברה ואם זה בחינוך.

שלומי ירוחם: נסביר את המהות ואת ההשלכות ונימנע מנשירת תלמידים מבתי הספר, שגם זה דבר שצריך להילקח בחשבון.

מיכל וונש: תודה רבה.

מיכל וונש: בהחלט, מאוד חשוב.

מיכל וונש: אני יודעת מתוך המחויבות של המשרד לחיזוק וקידום קהילתי שהפוקוס על קהילה בטוחה הוא כל כך משמעותי.

מיכל וונש: צוותי העבודה האלה יעשו את עבודתם ואני מקווה שקולכם יישמע גם במהלך העבודה של צוותי העבודה הרלוונטיים, אבל בטח ובטח לכשיוגשו מסקנות כל אחד מצוותי הוועדה ובאופן כללי של השולחן העגול, אני בטוחה שתימצא הדרך הנכונה להשתמש בכלי האדיר הזה שהוא סיירות ההורים שהן מאוד מאוד חשובות.

מיכל וונש: אני בטוחה שהמשרד לחיזוק וקידום קהילתי מחויב לכך גם הוא ובטח גם כל שאר הגורמים מזהים את שיתוף הפעולה החשוב הזה ביחד עם הנהגת ההורים הארצית.

מיכל וונש: תודה רבה.

מיכל וונש: משרד החינוך, קרן רוט איטח.

מיכל וונש: האם יש לך משהו להוסיף מכיוון משרד החינוך לגבי המסקנות ממפגש השולחן העגול הראשוני, לגבי צוותי העבודה, משהו שכדאי שהוועדה תדע לעקוב אחריו מכיוון משרד החינוך?

מיכל וונש: אולי עוד מעט נשמע את התלמידים, אבל האם בכל זאת יש דרך בתקופת החירום הזאת שמשרד החינוך לעת עתה יכול לסייע בהנגשת מידע, גם אם זה עדיין לא משהו הוליסטי ושלם.

קרן רוט איטח: בוקר טוב לכולם.

קרן רוט איטח: אני אציין שבוודאי שאנחנו שותפים לוועדה הבין-משרדית שמוביל המשרד לקידום חברתי ואני שותפה לשני צוותים, גם בקטע של הסברה וגם בחלק של הכשרת צוותים.

קרן רוט איטח: חשוב להביא את האימפוט שלנו ואת הידע שהצטבר בוועדה כדי שנוכל לתרגם ולהביא בחזרה לתוך מערכת החינוך.

קרן רוט איטח: כמו שציינת אנחנו בתקופה המאוד מאוד מיוחדת ומורכבת.

קרן רוט איטח: אנחנו מאוד עסוקים באיתור תלמידים, באיתור ילדים.

קרן רוט איטח: צריך לקחת בחשבון שהלמידה מרחוק, וזה שאנחנו לא רואים את הילדים, מקשה על היכולת שלנו לזהות ולאתר את כל הילדים.

קרן רוט איטח: אנחנו עושים מאמצים רבים בעניין הזה.

קרן רוט איטח: בצד זה אנחנו גם עושים מאמצים בעבודה עם ילדים על כישורי התמודדות וכישורי חוסן, שזה הדבר הכי מאתגר בעת הזו.

קרן רוט איטח: בתוך זה, מבחינתנו מסיבות הטבע הן כמו כל התכנסות חברתית אחרת שדורשת מבני הנוער מיומנויות להתנהגות במצבי סיכון, התנהגות בסיטואציה חברתית ועל זה אנחנו נותנים את הדעת ונמשיך לתת את הדעת בוודאי ככל שנתקדם בלמידה ובתובנות מעבודת הוועדה.

מיכל וונש: מצוין.

מיכל וונש: זה חשוב מאוד.

מיכל וונש: אני רק אומר שיש גם מעין הזדמנות בתקופה הזאת – כל עוד כולם ב-זום – להנגיש עוד כלים נוספים אפילו רק לדעת מה לעשות ואיך לזהות.

מיכל וונש: אני בטוחה שזה כבר נעשה בצורה כללית יותר לגבי התנהגויות מסוכנות, אבל היות ואנחנו יודעים שמספר מסיבות הטבע הולך וגדל, והן נעשות בצורה – לא רוצה לקרוא לה פיראטית – אבל בגלל שהסיכוי לחוקיותן הולך וקטן לאור מגבלות הקורונה, בעצם אתם אמצעי מאוד חשוב להגיע לכל בני הנוער ולא רק למי שבסיכון או מועד וכולי.

קרן רוט איטח: צריך גם להבין שאין לנו נתונים על מספר בני הנוער שמשתתפים במסיבות האלה.

קרן רוט איטח: בסופו של דבר המסיבות האלה הן ברובן מכוונות ומשתתפים בהן.

קרן רוט איטח: אנחנו יודעים שבשנים האחרונות יש יותר בני נוער שמשתתפים אבל אלה בעיקר צעירים שמשתתפים שם.

קרן רוט איטח: יש כאן תמיד את הדילמה של מה, אבל כן אנחנו מתייחסים להתכנסויות חברתיות ולמסיבות.

קרן רוט איטח: מבחינתנו מסיבה היא מסיבה היא מסיבה, אם היא בטבע או בצימר או בבית של אחד הילדים.

קרן רוט איטח: בהחלט אנחנו נמשיך להסביר את המודעות ואת הידע.

קרן רוט איטח: יש כאן אתגר בלתי נגמר.

מיכל וונש: לאיזה גילים בעצם מנגישים את הידע הזה?

מיכל וונש: אני רואה שרוב המשתתפים במסיבות הללו, מהנתונים, מגיל 16 עד 60.

מיכל וונש: כאן דיברנו על טווח מאוד גדול, אבל לאיזה גילים מצליחים להגיע עם התכנים הללו?

קרן רוט איטח: אנחנו מתאימים את התכנים שלנו לגילים.

קרן רוט איטח: יש תכנים שאנחנו מתאימים לחטיבה העליונה שאלה כיתות י', י"א ו-י"ב, וכאן מדובר במסיבות בצימרים, כל מיני התכנסויות שיכולות להביא להתנהגויות סיכון, ויש תכנים אחרים שאנחנו מתאימים, כי גם תלמידים בחטיבות הביניים, אם אלה לא מסיבות טבע, יש מסיבות אחרות שמתכנסים בהן, אם אלה פארקים או בשכונות.

קרן רוט איטח: גם לזה אנחנו נותנים את המענים כי מבחינתנו התכנסות היא התכנסות והיא מזמנת מצב סיכון של שתיית אלכוהול, מעורבות באלימות, של שימוש בסמים, ואנחנו צריכים לתת לילדים את הכלים לעשות את הבחירות הנכונות וגם כאשר מתעוררת בעיה, מה כדאי לעשות ואיך כדאי לפעול.

מיכל וונש: תודה רבה.

מיכל וונש: נמצא אתנו אהרון שבי ממשרד העבודה והרווחה.

מיכל וונש: אם יש לך משהו להוסיף גם על עבודת השולחן העגול ועל הצוותים השונים.

מיכל וונש: בוקר טוב.

אהרון שבי: בוקר טוב.

אהרון שבי: בעיקרו של דבר אני רוצה להזכיר שהמערכת כמעט היחידה שאמורה לתת ונותנת במידה מסוימת טיפול לצעירים, לנוער ואחרים שמשתתפים במסיבות האלה, זה שירות הטיפול בהתמכרויות במשרד הרווחה נכון לעכשיו.

אהרון שבי: אני אציין שאנחנו כרגע אוספים נתונים אודות האוכלוסייה שהשתתפה לאורך השנה במסיבות הטבע הללו וזה ייתן איזשהו אימפקט למה שקורה.

אהרון שבי: אני רוצה להזכיר שעל פניו באמת המעורבות הפרקטית במסיבות האלה בכל מה שקשור למניעה, הסברה, איזשהו סיוע ראשוני, התחלה על ידי עלם.

אהרון שבי: סופו של דבר עשינו איזושהי חבירה באמצעות קרן החינוך, הפעלת כוח אדם שהיה במסיבות הללו ופעל לאורך זמן ומהבחינה הזאת היה איזשהו חיבור כזה או אחר.

אהרון שבי: ככלל, השאלה מכאן והלאה, איך תיראה הסוגיה הזאת.

אהרון שבי: נציין שאנחנו שותפים גם במדיניות סטנדרטים ומניעה בתוך ההקשר הזה אבל התוצאה בסופו של דבר שנוגעת איך בעצם תהיה איזושהי פעולה שהיא פסיכו-סוציאלית על ידי מישהו, על ידי צוותים בתוך המסיבות עצמן, והפניה ליחידות משרד הרווחה, שהן בעצם נותנות את המענה ההמשכי בעניין הזה, היא איזושהי סוגיה מעשית שצריך להתייחס אליה בהמשך.

אהרון שבי: זה בעיקרו של דבר בחיבור יחד עם צוותי הורים או אחרים אבל החלק הזה הוא חלק שחסר ברגע זה, אולי פעולה ספורדית שעדיין עלם עושים אותה, אבל זה לא קיים.

אהרון שבי: הדבר השני הוא באמת המענה שאמור להינתן במערכת הנוכחית.

אהרון שבי: אלה יחידות הנוער ויחידות הצעירים והמבוגרים שקיימים במשרד הרווחה וברגע זה נותנים את המענה לאוכלוסייה.

אהרון שבי: אם מישהו שואל מה קורה עם האוכלוסייה הזאת, זה נמצא בתוך המתחמים שלנו.

אהרון שבי: עם הפנים קדימה, לאחר הסיכום של עבודת הצוות, צריך יהיה לראות מה הפרקטיקה שתצא גם ברמת ההסברה והמניעה וגם ברמה של ההתערות קצרת המועד אפרופו מזעור נזקים שהוזכר כאן, מי בעצם עושה את הפעולה הזאת בתוך מסיבות הטבע, בהמשך לפעילות של מסיבות הטבע וזה על פניו נעשה כעת על ידי משרד הרווחה, אבל זה חסר במובן הזה.

אהרון שבי: איזושהי הסתכלות כוללת בעניין הזה.

אהרון שבי: אני חושב שהנתונים שיהיו, שהם לא יהיו מלאים כי מדובר על צעירים שבעיקרו של דבר בהמשך למסיבות הטבע או בהמשך לשימוש כזה או אחר, הם נכנסו לאיזשהו מסלול של התמכרות והגיעו ליחידות הרווחה וכיום מטופלים שם.

אהרון שבי: אנחנו נדע לגבי האוכלוסייה הזאת.

אהרון שבי: מה קורה עם אוכלוסייה אחרת שלא הגיעה למערכת או שלא הופנתה או שלא אותרה?

אהרון שבי: זה סיפור אחר שצריך לראות איזה מיפוי יכול לתת מענה בהקשר הזה.

אהרון שבי: אני רוצה לומר שהפנים צריכות להיות פנים של פרקטיקה, של מעשיות, של מעבר לעבודת הצוותים, מה בעצם קורה מבחינת העשייה הפסיכו-סוציאלית, הרפואית והאחרת במסיבות עצמן, מה קורה מבחינת ההתערבות עם האוכלוסייה בשלב השני בעניין הזה והאם בעצם אחרי כל מה שנעשה כאן הפחתנו, צמצמנו, שיפרנו את המענים לאוכלוסייה הצעירה הזאת שנמצאת במצב סיכון תמידי.

מיכל וונש: תודה רבה.

מיכל וונש: באמת הנושא הזה של התכלול שהוא חיוני גם בהקשר הזה ובהנחה שבאמת ייאסף מידע ונתונים מתוקפים ומתעדכנים, בעיניי זה כלי עבודה אדיר שאם הוא יונגש בצורה נכונה אליכם וכמובן אל כל שאר הגורמים הרלוונטיים, יש אפשרות להגיע למניעה ולא להגיע עד להתמכרויות, לשלב שבו ברור שהטיפול הוא במשרד העבודה והרווחה.

מיכל וונש: אני חושבת שכאן המטרה היא באמת לייצר מנגנונים מתכללים כל הזמן על איזשהו רצף.

מיכל וונש: אני מאוד מקווה שאנחנו נצליח במשימה הזאת בצורה שהיא לא תהיה חד פעמית, העבודה המשותפת.

אהרון שבי: צריך לציין שההגדרה שלנו לאוכלוסייה שנמצאת על רצף ההתמכרות ולכן אנשים מגיעים – צעירים ובני נוער – ברמות שונות של מצבי סיכוי והתמכרות.

אהרון שבי: לכן גם מתוך הנתונים האלה יהיה אפשר להבין.

אהרון שבי: אנחנו לא מדברים רק על אוכלוסייה כרונית עם סמים כבדים.

אהרון שבי: יש אוכלוסיות מגוונות שהשתתפו במסיבות טבע ומהבחינה הזאת אפשר לאפיין אותן בהקשר הזה.

אהרון שבי: שוב, אנחנו פועלים מכיוון אחד בהקשר הזה של איסוף נתונים וזה איסוף של אוכלוסייה מטופלת.

אהרון שבי: מה קורה עם אוכלוסייה שלא הגיעה והיכן מקבלים את המידע הזה?

אהרון שבי: נכון להיום יש כאן ואיזשהו פער ואיזשהו חלל חסר.

אהרון שבי: אני לא יודע איך פותרים אותו אבל זו סוגיה נוספת כדי להגיע לאוכלוסייה ולתת לה מענה.

מיכל וונש: בהחלט.

מיכל וונש: אני מקווה שאחד המנגנונים להגיע דווקא יכול לבוא כתוצאה מהעבודה המשותפת שלכם, אבל נמתין לראות את תוצאות מסקנות הצוותים השונים.

מיכל וונש: יחיאל מגנוס, מגנוס איתור חילוץ והצלה.

מיכל וונש: מהפרספקטיבה שלך דברים.

יחיאל מגנוס: אני קודם כל רוצה להצטרף לברכות של שון על כך שהוועדה עוקבת אחרי הדיון הקודם וזה חידוש יפה.

יחיאל מגנוס: אני רוצה לומר משהו שאני מקווה שאני לא אעלה אנשים נגדי.

יחיאל מגנוס: יש רשות ממלכתית, הרשות למניעת סמים, אלכוהול ואלימות.

יחיאל מגנוס: בעבר נוסדה מתוך כוונה לאגד את כל הגורמטים השונים ולהביא אותם לפעולה מרוכזת בתחום הכול כך משמעותי של תרבות הסמים.

יחיאל מגנוס: לאט לאט הגוף הזה שהיה רשות עצמאית הפך אגף במשרד לביטחון פנים ועכשיו הוא עבר למשרד חדש נוסף.

יחיאל מגנוס: אני רואה איזה שהם חילופי תפקידים בין הוועדה לבין הרשות הזאת, זה די מצער אותי כי הייתי מצפה שהרשות עם היכולות שלה, עם הניסיון שלה, עם הידע המצטבר וההנהגה הראויה שיש לה תוביל את המהלך הציבורי הזה.

יחיאל מגנוס: בתוך הגופים הרבים שאני מבחין ברצון העז שלהם לסייע ולעזור, והם באמת באים ביחד לאותו שולחן עגול ומנסים לעזור, חסר לי הגוף המרכזי שהוא הייצוג של הצעירים עצמם.

יחיאל מגנוס: בעבר הצעתי, ואני מציע שוב, לעשות מועצה לצעירים עצמם שהם ידברו בינם לבין עצמם ואנחנו נפיח רוח בשיח ציבורי של הדור הצעיר כדי לנסות להביא למודעות גבוהה ולמזער את העניין הזה.

יחיאל מגנוס: בתוך שיח כזה, לא חשוב מה שאומרים אלא עצם קיום השיח הוא מודעות גבוהה.

יחיאל מגנוס: מודעות גבוהה, כמו שהזכיר שון, זה מזעור נזקים.

יחיאל מגנוס: במסגרת מזעור נזקים, אני מצפה שיצאו כללים ברורים שיופצו וינחו את הצעירים שנוטלים חלק במסיבות השונות – כפי שאמרה קרן ממשרד החינוך – שידעו מתי צריך להתערב, מתי חבר צריך עזרה, מתי שוברים את הכלים כי מתוך ערכים טובים של הדור הצעיר לא להדאיג, לא לפגוע בעתידו ומכל מיני סיבות אני רואה השתהות ארוכה מאוד במתן סיוע למי שצריך.

יחיאל מגנוס: העניין הזה של השלכת האחריות על הגוף היחיד שהוא פעיל מאוד, שזאת המשטרה וצריך לברך על כל פעולה שהיא עושה, ואני רואה שהיא עושה פעולות משמעותיות ביותר, אבל אנחנו לא רוצים לדחוק את המסיבות האלה למקומות נסתרים ולמנוע את הכרזתם.

יחיאל מגנוס: להפך, אני הייתי מצפה שנעשה הכול כדי שיהיו כללים ברורים לקיומן של המסיבות האלה, לאישורן ולקיומן תחת פיקוח.

יחיאל מגנוס: כך נמנע את הסתרת המסיבות ואת הסיכון של כל מי שנוטל חלק בהן, זאת אומרת, אנחנו חייבים להגיע לרשימה מסודרת שכל מארגן מסיבות כזה יצטרך לעמוד בה ושיוכל להיות לו פשוט וקל לקבל את ההיתרים.

יחיאל מגנוס: אני מדבר על אמבולנסים, על רופא.

יחיאל מגנוס: כמובן צריך לשלב את כל הגורמים הציבוריים, את ההורים, את האוהל הלבן, את כל יתר הגורמים הפנטסטיים שהקמנו כאן במהלך השנים ויודעים לעשות עבודה מצוינת.

יחיאל מגנוס: המשטרה היא גוף פעיל אבל אנחנו לא יכולים להיות תלויים במשטרה.

יחיאל מגנוס: אנחנו יכולים לתת לה את הסיוע הגדול והסיוע הזה יבוא רק בעזרת גיוס כללי.

יחיאל מגנוס: אני מודה לכם מאוד ואני שמח מאוד שאתם מתעסקים בזה בצורה רצינית.

יחיאל מגנוס: אני מקווה שיהיה לזה הד ציבורי כי תזכרו, אנחנו בתוך תחום תרבותי.

יחיאל מגנוס: סמים הם תרבות, זה מלווה את המין האנושי משחר המין האנושי, לא היה מין אנושי בלי סמים, אין וגם לא יהיה.

יחיאל מגנוס: השאלה היא איך אנחנו מטפלים בזה ומטפלים בזה רק בהקניית מידע ומודעות גבוהה.

יחיאל מגנוס: כל יתר השיטות של המניעה, האיסור וכולי, הביאו אותנו בדיוק למצב בו אנחנו נמצאים.

יחיאל מגנוס: לחזור שנית ולפסוע במרץ על אותם נתיבים בהם הלכנו במשך 70 שנים, לא ישנו את התוצאה.

יחיאל מגנוס: אנחנו חייבים לשנות את הגישה שלנו ואני באמת רואה שינויים שמתרחשים בציבור בהתייחסות לעניין, אם זה לגליזציה וכך הלאה.

יחיאל מגנוס: לגליזציה בעיניי כמו שאתם יודעים היא חיובית, בתנאי אחד בלבד, שאנחנו נוכל לגדר את השימוש בסמים באופן נבון ובשיתוף פעולה של כולם.

יחיאל מגנוס: תודה רבה לכם.

מיכל וונש: תודה רבה.

מיכל וונש: אני מעריכה מאוד מאוד גם את הסיפה של דבריך ואני אומר שבאמת הוועדה הזאת היא הוועדה להתמודדות.

מיכל וונש: היא לא ועדה למלחמה ולא למאבק אלא מאבק להתמודדות עם המציאות כפי שהיא ואין לנו את הפריבילגיה לדחוק לפינה אף אחד מהנושאים שעולים לדיון בוועדה.

מיכל וונש: אני מסכימה אתך שזה חייב להיעשות בצורה הוליסטית, מתכללת ואחראית.

מיכל וונש: בסופו של דבר שני ה-ח' – ח' אחד לחוק ו-ח' אחד לחינוך – בהקשר הזה החינוך מאוד מאוד חשוב והוא חייב ללוות גם את החוק.

מיכל וונש: שלוש אמירות.

מיכל וונש: הראשונה, לגבי ההכרח להתעסק בדרישות, מבחינתי זאת המטרה של עצם הדיון הזה, דיון המעקב, ואני מקווה גם של תוצרי צוותי החשיבה.

מיכל וונש: האמירה השנייה היא אמירה יותר כללית לגבי הרשות.

מיכל וונש: אני חושבת שבסופו של דבר הדבר הנכון הוא שתהיה רשות מתכללת שמלווה את הנושא הזה מתחילתו ועד סופו.

מיכל וונש: אדרבה, ככל שאנחנו מתקדמים בנושא ההתמודדות עם הנושאים הללו ואתגריו, חייבת להיות רשות שמלווה בצורה מתכללת ואני לא יודעת היכן לקרוא לה והיכן לשים אותה, אבל זה לא העניין אלא התכלול שהוא חיוני והכרחי.

מיכל וונש: מה שהיה בעבר, בהחלט משמש מודל.

מיכל וונש: האמירה השלישית היא לגבי קולם של בני הנוער.

מיכל וונש: אנחנו נשמע מדביר, יושב ראש מועצת התלמידים מחוז התיישבותי.

יחיאל מגנוס: ברשותך, עוד מילה אחת.

יחיאל מגנוס: הרשות חייבת לחזור למתכונתה כרשות עצמאית ולא נתונה לגחמות פוליטיות.

יחיאל מגנוס: הסידור הנוכחי הוא סידור נחמד מאוד שכולנו יודעים הוא עומד על כרעי תרנגולת ויכול להשתנות מחר בבוקר.

יחיאל מגנוס: אנחנו רוצים רשות עצמאית ואיתנה בנושא רציני.

יחיאל מגנוס: הייתי מצפה שהוועדה וכל העוסקים בנושא יתמכו בהקמת הרשות מחדש, לא פילוגה ושילוחה למשרד אחר.

יחיאל מגנוס: זה לא מביא ליכולת של הרשות לתפקד.

יחיאל מגנוס: אני מצפה שהרשות שהיא ראויה וטובה מאוד תתפקד כמו שצריך ושהוועדה תעשה כדי להחזיר את הרשות לעצמאות.

מיכל וונש: אני בהחלט מקבלת את הדברים.

מיכל וונש: אני אומר שחשוב שהיא תחזור לעצמאות גם מסיבות של מהות, גם מסיבות של נראות וגם מסיבות של תקציב.

מיכל וונש: זה צריך להיות מתועדף בצורה כזאת שהרשות יכולה לפעול עצמאית ולא נתונה לקיומה או אי קיומה של ועדה כזו או אחרת.

מיכל וונש: לא נוכל לדון בזה כאן אבל בהחלט אני מקבלת את קריאתך הזאת.

מיכל וונש: נמצא אתנו דביר שיביא את קולם של התלמידות והתלמידים שאני חושבת שחשוב מאוד שהם יהיו חלק מהשיח.

דביר בן זאב: בוקר טוב.

דביר בן זאב: אני לא אחזור על דברים שנאמרו.

דביר בן זאב: אני כמובן מברך על הדיון.

דביר בן זאב: נושא חשוב.

דביר בן זאב: אני אומר בפתח דבריי שאנחנו נשמח להיות חלק בכל שיתוף פעולה בכל הוועדות.

דביר בן זאב: כמו שקרן אמרה, במסיבות טבע, נכון, בעיקר השתתפות של צעירים ופחות של הנוער אבל זה לא שאנחנו לא איזשהו פלח שקיים שם ולצערי גם בני נוער מגיל 14 משתתפים באותן מסיבות ולכן לדעתי מן הראוי שגם אנחנו נשב באותן ועדות.

דביר בן זאב: כמו שנאמר, המסיבות משמשות כאיזושהי דרך הפצה של חומרים מסוכנים, סמים ואלכוהול, מה שיוצר בעיה כשלעצמו.

דביר בן זאב: יחד עם חוסר ההסתרה, בין אם זה שאין אבטחה רפואית כלשהי או אין איזשהו כוח, אנחנו נמצאים בבעיה מאוד גדולה.

דביר בן זאב: בתקופה הזאת לבני הנוער יש המון זמן עודף והם מחפשים מה לעשות.

דביר בן זאב: אם אנחנו נלך בגישה של נגד המסיבות, אנחנו ניצור הפוך על הפוך.

דביר בן זאב: זו גישה שראינו שהיא לא עובדת עם בני הנוער בכל הקשור להתנהגויות מסוכנות ולכן צריך לייצר אלטרנטיבות.

דביר בן זאב: במקום לנסות לחפש אחרי מסיבות בלתי מפוקחות, לאתר אותן זו משימה שהיא כמעט בלתי אפשרית.

דביר בן זאב: צריך לבוא ולייצר לבני הנוער אלטרנטיבה, צריך לתת להם דברים אחרים שהם יכולים לעשות בשעות הפנאי שלהם, לעודד אותם לאיזושהי תרומה לקהילה כי בסופו של דבר המצב כיום הוא שבני נוער נפגשים כדי להיפגש עם אותם חומרים מסוכנים ולא נפגשים כדי להיות אחד עם השני.

דביר בן זאב: ברגע שאומרים לא, זה לא מועיל.

דביר בן זאב: לכן כמו שנאמר, צריך להתמודד עם אותו סיפור ולייצר אלטרנטיבות במקום לחפש ולרדוף אחרי דברים שהם פשוט התגלגלו.

דביר בן זאב: אני אומר שוב שאנחנו נקראים לכל שיתוף פעולה בנושא.

דביר בן זאב: הצעירים שכיום משתמשים באותן מסיבות טבע, אלה הנוער של האתמול וככל שיקדימו את התרופה למכה, ככל שיקדימו לתת את המענה הראוי, יקדימו לחפש אלטרנטיבות שמהתחלה יסללו את דרכם של בני הנוער לצד של המסיבות המפוקחות כאשר יש אבטחה רפואית, כאשר אנחנו יודעים שמאחורי המפיצים לא עומדים סוחרי סמים, כך באותה נשימה נשפיע שנה-שנתיים קדימה כדי שהצעירים לא ישתמשו באותן מסיבות ולא יפיצו סמים.

מיכל וונש: תודה רבה.

מיכל וונש: אני ממש מבקשת – אני גם אומר את זה בסיכום – שתימצא הדרך לכלול את הקול החשוב הזה של בני הנוער גם בצוותי העבודה הנוכחיים.

מיכל וונש: זאת אומרת, באופן כללי אני חושבת שעלינו ולא בלעדינו , גם הקול הזה חשוב, גם הוא מנגיש לנו את האתגרים האמיתיים ואפילו את השפה בה נכון להשתמש מכל הבחינות במניעה, בהסברה, בחלופות, באתגרים האמיתיים, אפילו לגבי המידע והנתונים שרוצים לאסוף.

מיכל וונש: אני חושבת שקולם של בני הנוער חשוב שיישמע ואני אבקש באמת לשקול בכל צוות רלוונטי לכלול אותם.

מיכל וונש: בהמשך למה שאמר חיליק, גם דביר וגם שון, נמצא אתנו עידן מור שיש לו פרספקטיבה מאוד מעניינת, להציע נוהל לאישור מסיבות.

מיכל וונש: נשמע את עידן.

מיכל וונש: בוקר טוב.

 << אורח >> עידן מור: בוקר טוב.

 << אורח >> עידן מור: אודי ירחיב בהמשך.

 << אורח >> עידן מור: אני רק רציתי להעיר שהגיע הזמן שתקשיבו לחיליק מגנוס.

 << אורח >> עידן מור: הגיע הזמן שתיתנו לו את המושכות ותיתנו לו להוביל את הנושא הזה שהוא כל כך מבין בו ובעל ניסיון.

 << אורח >> עידן מור: הוא יכול לעשות לכם כל כך הרבה קיצורי דרך ולמנוע כל כך הרבה טעויות.

 << אורח >> עידן מור: אני חושב שהגיע הזמן להתקדם בכל כך הרבה מובנים.

 << אורח >> עידן מור: הבסיס של ההתקדמות זאת ההסברה וזאת הסברה בכל המישורים, - גם לבני הנוער אבל גם למשטרה וגם ליחידות הרפואיות.

 << אורח >> עידן מור: שמעתי בתחילת הדיון את נציגת המשטרה או המשרד לביטחון פנים שמספרת על איך משטרה מגיעה וסוגרת מסיבות ונותנת קנסות לאנשים.

 << אורח >> עידן מור: יש כאן כל כך הרבה צורך בהסברה.

 << אורח >> עידן מור: המשטרה לוקחת חלק כל כך גדול בבעיה אבל היא הבעיה עצמה.

 << אורח >> עידן מור: מה שהיא עושה בהתנהגות שלה, בחוסר הידע שלה, בחוסר המקצועיות שלה.

 << אורח >> עידן מור: היא לא מבינה שכשהיא מגיעה לשטח מול מה היא עומדת ומהי צריכה פסיכודלית ואיזה נזק היא גורמת בזמן שהיא מתנפלת על אנשים בטבע ודופקת להם דוחות על מסכות.

מיכל וונש: אני עוצרת אותך.

מיכל וונש: אני מצטטת את חיליק שאני מקווה שהוא חלק מהדיונים של הצוותים השונים.

מיכל וונש: אני עוצרת אותך כדי לומר שגם חיליק אמר, ובצדק, שאי אפשר לשים כאן את הכול על המשטרה.

מיכל וונש: כל המטרה של הדיון הזה – ודווקא רציתי לשמוע ממך או מאודי – ההמלצות שיש לכם לנוהל אישור, מה כן ולא מה לא כיוון שאני חושבת שאתם באים עם הרבה מאוד ניסיון ועם הצעות פרקטיות.

מיכל וונש: אם אתה מעדיף שאודי יתייחס לזה, לנוהל אישור למסיבות שרציתם להציע, אני אשמח לשמוע ושכל הגורמים ישמעו.

 << אורח >> עידן מור: כן.

 << אורח >> עידן מור: אני חושב שאנחנו חייבים להתקדם ולהכיר בדברים כמו שהם, לאפשר כל בדיקה של סמים פסיכדליים במסיבות.

 << אורח >> עידן מור: כמו שחיליק אמר, לגדר את הסצנה הפסיכדלית ולא לרדוף אותה כי ברגע שרודפים אותה, במקום פסטיבל של עשרות אלפים אנשים במקום אחד מסודר, יהיו לנו 1,000 מסיבות מפוזרות ב-1,000 יערות או חופי ים וזה כולל צוותים רפואיים וצוותים עם ניסיון.

מיכל וונש: זאת באמת מטרת הדיון.

מיכל וונש: תודה שאתה מעלה את הנקודות.

מיכל וונש: אודי, אם יש לך משהו להוסיף, בבקשה.

אודי קבל: בוקר טוב.

אודי קבל: כמו שהתחלתי לומר בפעם הקודמת, ישבתי עם המון אנשים מהקהילה ואני חושב שזה גם מאוד חשוב לדעת שאם אנחנו יוצאים בקמפיינים, הסברה והעלאת מודעות, זה פחות ילך בערוץ 2 כי זה פחות קל ולנו בעצם יש קשר ישיר עם הקהילה עצמה.

אודי קבל: יש המון אנשי מפתח שיושבים בתוך הוועדות, בין אם אלה מפיקים, בין אם אלה בליינים וגופי הסברה והתערבות.

אודי קבל: לגבי הנוהל עצמו.

אודי קבל: דיברנו גם על ארבע השלבים שמפיק יצטרך לעבור.

אודי קבל: מדובר על אירועים קטנים, עד 500 אנשים.

אודי קבל: בשלב הראשון זה להוציא תעודת מפיק, כאשר תהיה השתלמות על ידי אחד המשרדים, והבקשה מהוועדה, מהמשטרה, מכל היושבים היא להקצות שטחים שהם פעילים בהם הבירוקרטיה תהיה יותר קלה כי כרגע להפיק מסיבה חוקית, הסכום מסתכם ב-200,000 שקלים ולפעמים יותר בזמן שמסיבה לא חוקית מסתכמת ב-10,000 שקלים.

אודי קבל: אנחנו בעצם רוצים לאפשר למפיק מקסימום בטיחות עם מינימום בירוקרטיה.

אודי קבל: שטחים מוקצים בהם יש הגדרה אחת.

מיכל וונש: יש לי שאלה.

מיכל וונש: אתם נכללתם באיזושהי דרך בדיון הראשון של השולחן העגול?

מיכל וונש: האם השתבצתם לצוות המדיניות או לצוות אחר?

אודי קבל: ודאי.

מיכל וונש: מצוין.

מיכל וונש: יש לך עוד משהו ספציפי שכדאי שנדע מבעוד מועד?

מיכל וונש: לא.

מיכל וונש: תודה.

מיכל וונש: אני מאוד שמחה לשמוע שכל מי שנמצאים כאן - ואני רק רוצה לוודא שאכן אמרתי שכל מי שנמצאים על הקו או ב-זום – מיוצגים בצוותי העבודה.

מיכל וונש: כמובן שהמשטרה חייבת להיות שם ואני ממליצה לכלול גם את חיליק מגנוס ולכלול אותו גם בצוותים הרלוונטיים עם הידע האדיר שלו.

מיכל וונש: אני מציעה לכלול גם בני ובנות הנוער והנציגים שלהם בצוותים הרלוונטיים.

מיכל וונש: אני מקווה שנצליח לייצר משהו הוליסטי בפרק הזמן הזה שאני אמתין לשמוע מהו כדי לקבוע ישיבת מעקב ולשמוע מה הן מסקנות הצוותים.

מיכל וונש: נגיש את זה כדוח ואני מקווה שזה יהיה בזמן הקרוב ולא יארך יותר מדי זמן.

מיכל וונש: אני ממתינה לשמוע מהו לוח הזמנים המתוכנן, זאת אומרת, מתי הוועדה קובעת ישיבת מעקב ושכל הגורמים שהעלינו כאן בדיון נמצאים בחלק מהדיונים בצוותים הרלוונטיים.

מיכל וונש: עלו כאן נושאים חשובים מאוד לגבי הדחיפות כעת, כיוון שאנחנו רואים גם עלייה במסיבות הטבע וגם שכל העבודה המדהימה הזאת שנעשית היא בעצם ככל הנראה לא תאפשר בתנאי קורונה מסיבה חוקית.

מיכל וונש: אם יש איזה שהן מסקנות שהצוותים עצמם יכולים לדון בהם גם בנוהל חירום ולהנגיש לוועדה לקראת ישיבת המעקב או לפניה.

מיכל וונש: אמרנו גם שאם עולים דברים תוך כדי עבודת הצוותים השונים שצריך להנגיש לוועדה מבחינת שינויי חקיקה הדרושים, על מנת שנוכל לקדם את המהלך ואת התהליך בצורה הנכונה ביותר ולפרוס אותה ברגע שיהיו ההמלצות בצורה הוליסטית.

מיכל וונש: אם כן, בבקשה תנגישו לוועדה את מסקנות הביניים, נקרא להן כך, של הצוותים, של צוותי העבודה.

מיכל וונש: אני ממש לא רוצה שנגיע לדיון מעקב בעקבות טרגדיה.

מיכל וונש: אני מאוד מקווה שנשכיל ונצליח במסגרת החירום הזאת שאני חשה בו וההזדמנות הזאת שלצד המשבר הכלכלי, הבריאותי, הבריאות הנפשית שמשפיעה על בני ובנות הנוער ובכלל ומביא אנשים לצורך הזה אולי להשתתף ביתר שאת ובצורה לא חוקית במפגשים כאלה.

מיכל וונש: יחדדו אצלנו את האחריות, אצל כולנו, לייצר מנגנונים שמאפשרים ומכירים במציאות ומייצרים דרישות ברורות שמאפשרות במסגרת החוק או במסגרת ההכרה של המציאות, איך שלא נקרא לזה, לכלל הגורמים לשתף פעולה בצורה הנכונה ביותר כדי שלא נגיע למקרים טרגיים נוספים.

מיכל וונש: אני מודה לכל המשתתפים.

מיכל וונש: אני מבקשת לקבל גם את לוח הזמנים וגם את המועדים.

מיכל וונש: אנחנו נעדכן לגבי ישיבת ההמשך בהתאם לכך בתקווה שזה יהיה בהקדם.

מיכל וונש: תודה רבה.